Diari Oficial de la Generalitat Valenciana


Sumari del DOGV 8700, del 18-12-2019 (2019/11122)

RESOLUCIÓ de 3 de desembre de 2019, de la Direcció General de LABORA, Servei Valencià d'Ocupació i Formació, per la qual es publica la part dispositiva de la sentència número 225/18 de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en relació amb l'Ordre 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11836


Data del document
:   03-12-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 3 de desembre de 2019, de la Direcció General de LABORA, Servei Valencià d'Ocupació i Formació, per la qual es publica la part dispositiva de la sentència número 225/18 de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en relació amb l'Ordre 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014. [2019/11400]  
  
  
Vista la sentència núm. 225/18, de data 27 de febrer de 2018, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en el procediment ordinari núm. 5/157/2015, interposat per l'entitat Unió Sindical Obrera de la Comunitat Valenciana, en relació amb l'Ordre 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014.  
Atés que l'article 118 de la Constitució Espanyola especifica que és obligat complir les sentències i altres resolucions fermes dels jutges i tribunals, així com prestar la col·laboració requerida per aquests en el curs del procés i en l'execució del resolt.  
Atés l'article 14.1 del Decret 194/2013, de 20 de desembre, del Consell, pel qual s'aprova el Reglament d'organització, i règim jurídic del SERVEF (DOGV, 7178 de 23.12.15), resolc:  
  
Únic  
En compliment del que s'ordena en la part dispositiva de la Sentència núm. 225/18, de data 27 de febrer de 2018, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en el procediment ordinari núm. 5/157/2015, per la qual s'anul·la l'expressió ?més representatives- de l'article 3.a) de l'Ordre 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014, publicar la part dispositiva de la mencionada sentència en el Diari Oficial de la Generalitat Valenciana, ja que ha adquirit el caràcter de ferm, el text del qual disposa que:  
«1) L'estimació del recurs contenciós administratiu interposat per la procuradora (...) en nom i representació de la Unió Sindical Obrera de la Comunitat Valenciana contra la resolució del director general d'Ocupació i Formació (SERVEF) de la Generalitat Valenciana, desestimatòria de la sol·licitud formulada per USOCV per no tindre el caràcter de més representatiu, que impugna així mateix l'article 3.a) de l'ordre 23/2014 de 16 de juliol de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014, que s'anul·len i deixen sense efecte. L'anul·lació del precepte reglamentari es limita a l'expressió ?més representatives- que conté.  
2) La no imposició de les costes causades en el present expedient.  
  
3) Que es publique la part dispositiva d'aquesta sentència en el Diari Oficial de la Generalitat Valenciana una vegada que aquesta dispose de caràcter ferm.»  
  
València, 3 de desembre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.